Lav et referat af nedenstående tekst:

Tekst:
Siden den 13. januar har Klaus Bo Døssing hver dag spejdet forgæves i sin postkasse efter en udbetalingsmeddelse fra Rebild Kommune. - Det er rigtig træls. Jeg står i et vadested, og jeg ved ikke om jeg er købt eller solgt. Eller helt er blevet glemt af kommunen, siger Klaus Bo Døssing til TV2/NORD. Klaus Bo Døssing har ellers vundet en ankesag over Rebild Kommune. Det beyder, at han siden sidst i marts sidste år har ret til sygedagpenge, men selv om dommen fra Ankestyrelsen nu er tre uger gammel, er der fortsat ikke gået penge ind på kontoen. Det forstår man intet af hos fagforeningen 3F, der har hjulpet Døssing med ankesagen. - Den dag hvor sagen bliver afgjort, siger Rebild Kommunes borgmester, Leon Sebbelin (Rad. V.), i Nordjylland Live på TV2/NORD, at man selvfølgelig vil følge Ankestyrelsens afgørelse. Derfor er det smøleri, at Klaus Bo Døssing endnu ikke har fået sine penge, siger Søren Elsberg, der er formand for 3F i Aalborg. Klaus Bo Døssing arbejdede frem til 2011 som it-underviser, men blev sygemeldt på grund af dårligt hjerte og slidgigt i ryggen. Han har været igennem arbejdsprøvninger, som han har ikke har kunnet holde til. Trods erklæringer fra speciallæger om at han er uarbejdsdygtig, så har kommunen men, at han er for rask til sygedagpenge. Klaus Bo Døssing har kun kunnet holde skindet på næsen, fordi han af sit forsikringsselskab har fået en erstatning for sin uarbejdsdygtighed. Det har altså været sværere at få penge ud af kommunen. Ankestyrelsens dom er endelig. Kommunen kan altså ikke anke den. HØR HVAD REBILD KOMMUNES BORGMESTER, LEON SEBBELIN, HAR AT SIGE OM SAGEN I TV2/NORD KL.19:30.

Referat:
Af fagforeningen 3F bliver Rebild Kommune nu beskyldt for smøleri. For tre uger siden vandt den 55-årige Klaus Bo Døssing fra Gl. Skørping en ankesag om udbetaling af sygedagpenge, men han har stadig ikke fået en eneste krone af kommunen.